《名陈宪友清轩》
宋代·陈淳

名轩何以清，惟有梅与竹。
梅清清且白，竹清清更绿。
雪蕊破清洒，霜操挺清肃。
至哉双友清，格韵真寒玉。
伊谁与之友，相对淡无欲。
清心仁智翁，妙趣於中足。

作者简介：陈淳(1159～1223)是中国南宋理学家。字安卿，亦称北溪先生。漳州龙溪(今福建漳州龙文人），今祠建漳州龙文洛滨社。朱熹晚年的得意门生，理学思想的重要继承者和阐发者。著作有《北溪全集》。